
KĖDAINIŲ RAJONO SAVIVALDYBĖS TARYBA   

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2022 M. SPALIO 28 D. SPRENDIMO NR. TS-273 „DĖL KĖDAINIŲ RAJONO SAVIVALDYBĖS INFRASTRUKTŪROS PLĖTROS ĮMOKOS TARIFŲ PATVIRTINIMO“ PAKEITIMO

[bookmark: _GoBack]2024 m kovo 29 d. Nr. TS-77
Kėdainiai

Kėdainių rajono savivaldybės taryba  n u s p r e n d ž i a:
Pakeisti Kėdainių rajono savivaldybės tarybos 2022 m. sausio 28 d. sprendimo Nr. TS-273 „Dėl Kėdainių rajono savivaldybės infrastruktūros plėtros įmokos tarifų patvirtinimo“ 3 punktą ir jį išdėstyti taip:
„3. Nustatyti, kad Įmokos tarifas inžinerinės savivaldybės infrastruktūros plėtrai (Eur/m2) yra apskaičiuojamas pagal formulę: T1= Į x D,
kur:
Į − įkainis, pasirenkamas iš įkainių nustatymo schemos, pagal Funkcinės zonos numerį (Eur);
D − diferencijavimo koeficientas pagal statinio tipą.
Kėdainių rajono savivaldybės teritorijos funkcinės zonos pagal infrastruktūros išsivystymo lygį ir įkainius (Į) pagal įkainių nustatymo schemą (1 priedas):
Prioritetinė teritorija Kėdainių mieste − 10 Eur;
Prioritetinė teritorija Kėdainių rajone  – 5 Eur;
1 tarifo teritorija − 3 Eur; 
2 tarifo teritorija − 5 Eur;
3 tarifo teritorija − 7 Eur;
4 tarifo teritorija (Likusios teritorijos) − 10 Eur.

Diferencijavimo koeficientai pagal statinio tipus (D), kurių kiekvienas apimtų žemiau išvardintas pastatų paskirtis pagal vyraujančią pastato paskirtį:
A.	Gyvenamieji pastatai:
1. gyvenamosios paskirties vienbučiai ir dvibučiai pastatai − 1; 
2. gyvenamosios paskirties (trijų ir daugiau butų (daugiabučiai) pastatai −  1;
3. gyvenamosios paskirties (įvairių socialinių grupių asmenims) pastatai −  1;

B.	Negyvenamieji pastatai (komerciniai / administraciniai):
1. viešbučių paskirties pastatai – 1;
2. administracinės paskirties pastatai − 1;
3. prekybos paskirties pastatai iki 300 m2 – 1; 
4. prekybos paskirties pastatai virš 300 m2 –  2;
5. paslaugų paskirties pastatai (išskyrus nurodytus  B grupės 6 punkte) – 1; 
6. paslaugų paskirties pastatai (autoservisai, plovyklos, laidojimo namai, krematoriumai)         −  2;
7. maitinimo paskirties pastatai − 0,5;
8. poilsio paskirties pastatai (išskyrus nurodytus B grupės 9 punkte) − 1;
9. poilsio paskirties pastatai (kaimo turizmo pastatai) –  1,5;
C.	Negyvenamieji pastatai (gamybos / pramonės/kiti):
1. transporto paskirties pastatai − 1;
2. garažų paskirties pastatai − 1;
3. gamybos, pramonės paskirties pastatai −  0,5
4. sandėliavimo paskirties pastatai −  0,5;
5. pagalbinio ūkio paskirties pastatai −  0,5;
6. kitos (fermų) paskirties pastatai −  0,1;
7. kitos (ūkio) paskirties pastatai −  0,2;
8. kitos (šiltnamių) paskirties pastatai  − 0,1;
9. kiti (sodų) paskirties pastatai −  1;
10. kitos paskirties pastatai, kurių negalima priskirti prie kitų aukščiau išvardintų pastatų grupių − 2.
D.	Negyvenamieji pastatai (visuomeniniai):
1. kultūros paskirties pastatai − 0,5;
2. mokslo paskirties pastatai − 0,5;
3. gydymo paskirties pastatai −  0,5;
4. sporto paskirties pastatai − 0,5;
5. religinės paskirties pastatai − 0,5;
6. specialiosios paskirties pastatai − 0,5.“



Savivaldybės meras                                                                                                Valentinas Tamulis	

